Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: A 23/1990. (XII. 3.) PM rendelet 1. számú melléklete
Paragraph Index: 1210

15. A XVI. Áruosztály 84. Árucsoport 8471 vtsz. magyarázata I. része D) pontja harmadik bekezdésének 6. pontja az alábbi új bekezdésekkel egészül ki: „Ebbe a csoportba tartoznak a grafikus táblák, amelyek X—Y koordinátás beviteli egységek, segítségükkel egy görbe vagy bármilyen geometriai alakzat koordinátái megállapíthatók, illetve követhetők. A berendezés általában az alábbiakból áll: aktív érzékelő réteggel ellátott négyszögletű tábla, mutatóeszköz vagy toll a görbe létrehozására és az adatok bevitelére szolgáló, a keresztirányú tartóhoz rögzített érzékelő. Ide tartoznak továbbá a digitalizálók, amelyek funkciója hasonló a grafikus táblákéhoz. Amíg azonban a grafikus táblákat eredeti művészi rajzok létrehozására, valamint a képernyőre kiírt menüpontok közötti választással történő vezérlésre használják, a digitalizálók általában már létező, de csak papíron rendelkezésre álló rajzok bevitelére szolgálnak. A digitalizáló mutatóegysége bármilyen alakú lehet, de eléggé kicsinek kell lennie ahhoz, hogy kézzel mozgatható legyen a digitalizáló (aktív) érzékelő felületén. A szálkereszt formájú kurzor a legelterjedtebb forma.”

Source: https://magyarkozlony.hu/hivatalos-lapok/5c5d020f00dfbca3a9be2b0c7de34ec50649ba67/dokumentumok/24a9bffc412aa77db374f07ad894831d5a1bb313/letoltes